14. ΑΠΟΦΑΣΗ ΥΠΟΥΡΓΟΥ  ΔΗΜΟΣΙΑΣ ΤΑΞΗΣ Αριθ. 8066/17/1  της 1-11 Δεκ. 1998   (ΦΕΚ Β΄ 1249 Λογαριασμός Ορφανών Τέκνων προσωπικού του Υπουργείου Δημόσιας Τάξης.  Έχοντας υπόψη: 1.Τις διατάξεις της παρ. 5 του άρθρ. 9 του νόμ. 2622/1998 «Υπηρεσίες Συνοριακής Φύλαξης – Δήλωση περιουσιακής κατάστασης αστυνομικών και άλλες διατάξεις» (Α΄ 138). 2.Τις διατάξεις του άρθρ. 29Α του νόμου 1588/1985 «Κυβέρνηση και Κυβερνητικά Όργανα (Α΄ 137), το οποίο προστέθηκε με το άρθρ. 27 του νόμ. 2081/1992 (Α΄ 154). 3.Το γεγονός ότι, από τις διατάξεις της παρούσας, δεν προκαλείται δαπάνη σε βάρος του κρατικού προϋπολογισμού, αποφασίζουμε: Τήρηση και έλεγχος Άρθρ.1.-1.Η οργάνωση και λειτουργία του Λογαριασμού Αρωγής Ορφανών Τέκνων προσωπικού του Υπουργείου Δημόσιας Τάξης που συνεστήθη με το άρθρ. 9 του νόμ. 2622/1998 (Α΄ 138) ανατίθεται στο Ίδρυμα «Εξοχές Ελληνικής Αστυνομίας», ως ανεξάρτητος Λογαριασμός. Σελ.  24,9910(α) Τεύχος 1337 Σελ. 88 2.Η λογιστική παρακολούθηση και διαχείριση του λογαριασμού ενεργείται σύμφωνα με τις σχετικές αποφάσεις του Ελεγκτικού συνεδρίου, από Ειδική λογιστική Υπηρεσία που λειτουργεί στο Ίδρυμα «Εξοχές Ελληνικής Αστυνομίας». 3.Στους διενεργούμενους οικονομικούς ελέγχους στο Ίδρυμα από τις αρμόδιες υπηρεσίες της Ελληνικής Αστυνομίας υπόκειται και ο Ειδικός Λογαριασμός. 4.Τα ετήσια έσοδα του Ειδικού Λογαριασμού καταχωρούνται χωριστά στον προϋπολογισμό – ισολογισμό του ιδρύματος. 5.Για την παρακολούθηση της διαχείρισης του Ειδικού Λογαριασμού τηρούνται από το Ίδρυμα ιδιαίτερα λογιστικά βιβλία Γ΄ κατηγορίας ως επίσης και βιβλία Υλικού. 6.Δαπάνες σχετικές με την τήρηση και λειτουργία του λογαριασμού αυτού βαρύνουν τον ίδιο. Διαδικασία είσπραξης πόρων Άρθρ.2.-Οι προβλεπόμενοι από την παρ. 2 του άρθρ. 9 του νόμ. 2622/1998 πόροι του Λογαριασμού εισπράττονται επιμελεία του Διοικητικού Συμβουλίου του ιδρύματος το οποίο ορίζει για το σκοπό αυτό τριμελή επιτροπή αποτελούμενη από έναν αξιωματικό της Ελληνικής Αστυνομίας, έναν αξιωματικό του Πυροσβεστικού Σώματος και έναν πολιτικό υπάλληλο. Διαχείριση Άρθρ.3.-Τα έσοδα του Λογαριασμού κατατίθενται σε τράπεζα που ορίζεται με απόφαση του Διοικητικού Συμβουλίου του Ιδρύματος. Η ίδια τράπεζα ενεργεί και τις πάσης φύσεως πληρωμές χρηματικών ενταλμάτων και εκτελεί τις εντολές που εκδίδονται από τον Διευθυντή ή τον λογιστή του Ιδρύματος, βάσει ειδικής προς τούτο εξουσιοδότησης του Διοικητικού Συμβουλίου του Ιδρύματος. 4.ΑΑ.ε.14 Παροχές Αστυνομικού Προσωπικού Ελληνικής Αστυνομίας   1119 Διαδικασία χορήγησης οικονομικής ενίσχυσης δικαιολογητικά Άρθρ.4.-1.Ο Υπουργός Δημόσιας Τάξης, ύστερα από πρόταση του Διοικητικού Συμβουλίου του Ιδρύματος αποφασίζει για το ύψος της χορηγούμενης οικονομικής ενισχύσεως μία φορά το χρόνο, ανάλογα με την οικονομική κατάσταση του Λογαριασμού και τις ανάγκες κάθε ορφανού. 2.Για την χορήγηση της οικονομικής ενίσχυσης υποβάλλεται στο Ίδρυμα από τον γονέα ή τον έχοντα την επιμέλεια του ανηλίκου, σχετική αίτηση, στην οποία αναφέρονται η οικονομική και οικογενειακή κατάσταση αυτού, με την αίτηση συνυποβάλλονται και τα ακόλουθα δικαιολογητικά: α.Βεβαίωση αρμόδιας υπηρεσίας από την οποία να προκύπτει ότι ο γονέας του ανηλίκου απεβίωσε ένεκα της υπηρεσίας ή κατά την εκτέλεση της υπηρεσίας και ένεκα αυτής. β.Πιστοποιητικό οικογενειακής καταστάσεως. γ.Αντίγραφο φορολογικής δήλωσης ή εκκαθαριστικού σημειώματος, του επιζώντα γονέα και του ανηλίκου αν υποβάλλεται τέτοια δήλωση. δ.Οποιοδήποτε άλλο αποδεικτικό στοιχείο ήθελε προσκομισθεί από τον ενδιαφερόμενο ή ήθελε ζητηθεί από το Διοικητικό Συμβούλιο που αποδεικνύει την οικονομική κατάσταση του αιτούντα. 3.Η πληρωμή της οικονομικής ενισχύσεως ενεργείται σύμφωνα με τις διατάξεις της παρ. 2 του άρθρ. 3 της παρούσας απόφασης. Έναρξη ισχύος Άρθρ.5.-Η ισχύς της παρούσας αρχίζει από τη δημοσίευσή της στην Εφημερίδα της Κυβερνήσεως.